CELEX: 62007TJ0164
Recurs
Funcție publică
Funcționari

1.
Funcționari – Evaluare – Raport asupra evoluției carierei – Dreptul la apărare – Conținut
(Statutul funcționarilor, art. 43)
2.
Recurs – Motive – Motiv invocat pentru prima oară în cadrul unui recurs – Inadmisibilitate
(Statutul Curții de Justiție, art. 51)
1.
În cadrul sistemului de evaluare instituit de Comisie nu se poate considera o încălcare a principiului respectării dreptului
la apărare consultarea de către evaluatorul de apel a evaluatorului sau a colegilor de serviciu ai funcționarului evaluat
fără o dezbatere contradictorie cu acesta, în măsura în care elementele de informare astfel primite nu diferă de cele care
au stat la baza aprecierilor formulate anterior de evaluator și de validator sau în care, dacă este cazul, evaluatorul de
apel nu intenționează să le impute acestuia.
(a se vedea punctele 28 și 29)
Trimitere la: Tribunal, 20 noiembrie 2007, Ianniello/Comisia, T‑308/04, nepublicată încă în Repertoriu, punctul 73
2.
Faptul de a susține în fața Tribunalului de Primă Instanță că o concluzie a Tribunalului Funcției Publice este eronată, pe
baza unei premise de fapt diferite de cea pe baza căreia acesta din urmă a fost invitat să se pronunțe, echivalează cu invocarea
unui motiv nou care extinde obiectul litigiului și care nu poate fi invocat pentru prima oară în stadiul recursului. Or, competența
instanței de recurs se limitează la aprecierea soluției legale oferite în cazul motivelor dezbătute în primă instanță.
(a se vedea punctele 41 și 42)
Trimitere la: Curte, 1 februarie 2007, Sison/Consiliul, C‑266/05 P, Rep., p. I‑1233, punctul 95 și jurisprudența citată